એમાં થયું એવું કે જ્યાં અમારે જવાનું હતું તે વિસ્તાર મમ્મીએ ક્યારેય જોયો ના હતો એટલે ખોટા સરનામાના કારણે કે પછી જે કોઈ કારણ હોય તે, રિક્ષાવાળા ભાઈએ અમને ખોટી જગ્યાએ ઉતારી મુક્યા. ત્યારે તો આજના જેવી મોબઈલ જેવી કોઈ સુવિધા પણ ના હતી કે તરત જ ફોન કરીને સાચું સરનામું પૂછી શકીએ. ઉતારી મુક્યા પછી બે-ત્રણ વ્યક્તિને પૂછ્યા પછી મમ્મીને ખ્યાલ આવ્યો કે અમારે જ્યાં જવાનું છે તે તો આ જગ્યાથી ઘણું દુર હતું અને હવે બીજી રીક્ષા મળવી પણ મુશ્કેલ હતી એટલે પગપાળા જવાનું નક્કી થયું .